The Acolyte
Jaksot

| № | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- |
| 1 | Kadonnut / Löytynyt (engl. Lost / Found) | Leslye Headland | Leslye Headland | 2024-6-44. kesäkuuta 2024 | 2024-6-55. kesäkuuta 2024 |
100 vuotta ennen kuin Galaktisesta tasavallasta tuli Galaktinen Imperiumi, Tasavalta ja jediritarikunta olivat ylläpitäneet rauhaa vuosisatoja. Planeetta Uedalla, eräs Voimaa ja tikareita käyttävä salamurhaaja tappaa jedimestari Indaran. Baarimikon antamien tuntomerkkien perusteella, jediritari Yord Fandar ja hänen padawaninsa, Tasi Lowa, pidättävät meknekinä nykyään työskentelevän entisen jedi-padawanin Osha Aniseyan. Matkalla Coruscantiin, muut vangit pakenevat, ja jättävät Oshan ja tämän droidin, Pipin, tekemään aluksen mukana pakkolaskun planeetta Carlacille. Jedimestari Vernestra Rwoh myöntää Oshan entiselle mestarille, Solille, luvan lähteä itse etsimään Oshaa. Mukaan lähtevät Yord sekä Solin nykyinen padawan, Jecki Lon. Carlacilla, Osha näkee näkyjä kaksoissiskostaan, Maesta, jonka luuli menettäneensä tulipalossa vanhempiensa kanssa. Hän tajuaa Maen olevan yhä elossa sekä Indaran salamurhan takana. Sol, Yord ja Jecki löytävät Oshan, ja Sol uskoo Oshan selityksen Maesta. Sillä välin, Mae tapaa salaperäisen mestarinsa, joka asettaa hänelle tehtäväksi tappaa yksi jedeistä ilman asetta. 
| 2 | Kosto / Oikeus (engl. Revenge / Justice) | Leslye Headland | Jason Micallef ja Charmaine DeGrate | 2024-6-44. kesäkuuta 2024 | 2024-6-55. kesäkuuta 2024 |
Mae yrittää seuraavaksi tappaa planeetta Olegalla Barash-valan vannoneen jedimestari Torbinin, jonka voimameditointi kuitenkin estää tappoyrityksen. Vernestra lähettää Solin, Jeckin, Yordin ja Oshan tutkimaan asiaa. Sillä välin, Mae saa jedejä yhtä lailla inhoavalta tavarantoimittajaltaan, Qimiriltä, lasillisen buntasta tislattua myrkkyä. Mae tarjoaa myrkyn Torbinille mahdollisuutena hyvittää menneisyyden virheensä. Löydettyään Torbinin kuolleena, jedit jäljittävät Qimirin, ja saavat hänet tunnustamaan, että joku oli opettanut Maelle Voiman käyttöä ja tarjonnut mahdollisuuden kostaa neljälle jedille: Indaralle, Torbinille, Solille sekä wookiee-jedimestari Kelnaccalle. Mae nimittäin syytti heitä perheensä kuolemasta kotiplaneetallaan Brendokilla, ja luuli myös Oshan olevan kuollut. Sinä yönä, Sol kohtaa Maen ja paljastaa Oshan olevan yhä elossa. Osha näyttäytyy Maelle itsekin ja yrittää tainnuttaa Maen, mutta tämän onnistuu päästä pakoon. Aamulla, Mae yrittää tappaa Qimirin, syyttäen tätä petoksesta, mutta Qimir suostuttelee Maen säästämään hänen henkensä, ja lupaa viedä hänet Khofariin, missä Kelnacca oleskeli. 
| 3 | Kohtalo (engl. Destiny) | Kogonada | Jasmyne Flournoy ja Eileen Shim | 2024-6-1111. kesäkuuta 2024 | 2024-6-1212. kesäkuuta 2024 |
Planeetta Brendokia asutti aikoinaan pelkistä naisista koostuva noitapiiri. Sen johtaja, äiti Aniseya, oli alun perin luonut Oshan ja Maen Voiman avulla, ja äiti Koril oli toiminut heidän synnyttäjänään. Noidat opettavat tytöille, että Voima ei ollut hyvä eikä paha, ja että jedit, Tasavalta ja muu ulkomaailma olisivat pahoja ja korruptoituneita. Osha ei kuitenkaan uskonut opetuksiin ja karkaili välillä temppelin ulkopuolelle. 16 vuotta sitten, Osha ja Mae aiottiin nousemisseremonian kautta nimittää Aniseyan seuraajiksi. Mutta Indara, Kelnacca, Sol ja Torbin keskeyttivät heidät, ja pyytävät lupaa testata Oshan ja Maen kykyjä Voimassa. Aniseya kehotti Oshaa ja Mae’ta tahallaan epäonnistumaan testeissä. Mutta Osha halusi liittyä jedeihin, ja läpäisi testin. Raivostunut Mae telkesi Oshan huoneeseensa ja sytytti tulipalon tappaakseen hänet. Oshan onnistui paeta, mutta hän saa tietää kaikkien noitien kuolleen, minkä lisäksi Oshaa tapahtuneesta syyttävä Mae putoaa alas, ja hänen oletetaan kuolleen. Sol kuitenkin pelasti Oshan ja syyllisyydentuntoisena otti hänet padawanikseen. 
| 4 | Päivä (engl. Day) | Alex Garcia Lopez | Claire Kiechel ja Kor Adana | 2024-6-1818. kesäkuuta 2024 | 2024-6-1919. kesäkuuta 2024 |
Mae ja Qimir saapuvat Khofarille, missä heidän on tapettava Kelnacca ilman aseita tai myrkkyä, osana Maen mestarin kanssa tehtyä sopimusta. Vernestra aikoi aluksi lähettää mestari Holdenin johtamaan ryhmään, jonka tehtävä olisi pidättää Mae. Mutta Sol vaatii saada johtaa ryhmää itse, saadakseen samalla selville Maen mestarin henkilöllisyyden. Sol uskoo myös Maen voivan vielä kääntyä Voiman valoisalle puolelle, ja pyytää sen vuoksi Oshan mukaansa ryhmään. Ryhmään kuuluvat myös Jecki, Yord ja joukko muita jedejä, sekä tynnalainen jäljittäjä Bazil. He kohtaavat metsässä isoja koiperhosmaisia olentoja. Mae puolestaan virittää Qimirille ansan, ja paljastaa aikovansa antautua jedeille. Hän toteaa jedin tappamisen ilman aseita olevan mahdotonta, sekä Oshan elossaolemisen saaneen hänet luopumaan kostonhalustaan. Mutta löydettyään metsästä Kelnaccan mökin, Mae huomaa jonkun jo tappaneen Kelnaccan valosapelilla. Juuri kun jedit saapuvat paikalle ja vaativat Mae’ta antautumaan, Maen mestari näyttäytyy punateräisen valosapelin kanssa. Mestari työntää Voimalla Oshan syrjään, ja käy taisteluun Solin ryhmää vastaan. 
| 5 | Ilta (engl. Night) | Alex Garcia Lopez | Kor Adana ja Cameron Squires | 2024-6-2525. kesäkuuta 2024 | 2024-6-2626. kesäkuuta 2024 |
Maen mestari surmaa kaikki muut jedit, paitsi Solin, Jeckin ja Yordin. Yord ja Bazil yrittävät viedä Oshan takaisin alukselle, kun taas Sol vaatii mestaria paljastamaan henkilöllisyytensä. Mestari väittää kuitenkin Solin jo tietävän kuka hän on, ja katoaa metsään. Sillä välin, Jecki löytää Maen ja yrittää pidättää hänet. Sitten mestari saapuu ja yrittää tappaa Maen. Jecki ja Sol käyvät taisteluun, mutta mestari surmaa Jeckin, joka ehtii kuitenkin leikata valosapelillaan mestarin naamion. Naamion alta paljastuu Qimir, joka väittää Solille olevansa sith-lordi. Yord ja Osha palaavat Solin avuksi, mutta Qimir tappaa Yordin hetkessä. Sol yrittää tappaa Qimirin, mutta Osha estää sen, ja houkuttelee metsän ötökät Qimirin kimppuun Pipin näyttämällä valolla. Mae tainnuttaa Solin puhuakseen Oshan kanssa. He riitelevät tekemistään valinnoista, Oshan syyttäessä Mae’ta Brendokin noitapiirin tuhosta ja Maen syyttäessä jedejä Brendokille tunkeutumisesta. Lopulta Mae tyrmää Oshan, varastaa tämän vaatteet ja valosapelin, ja palaa Solin ja Bazilin luokse, teeskennellen olevansa Osha. Qimir vapauttaa itsensä ötököiden otteesta, ja löytää Oshan. 
| 6 | Opettaa / Turmella (engl. Teach / Corrupt) | Hanelle Culpepper | Jason Micallef ja Jocelyn Bioh | 2024-7-22. heinäkuuta 2024 | 2024-7-33. heinäkuuta 2024 |
Osha herää tuntemattomalta planeetalta, missä Qimir kertoo olleensa perin jedi, ja että hänen oma mestarinsa oli hylännyt hänet. Sol yrittää ottaa aluksellaan yhteyttä Coruscantiin, ja onnistuu yhteyshäiriöistä huolimatta kertomaan ryhmänsä kuolemasta. Vernestra kokoaa jedien pelastusryhmän, ja he lähtevät välittömästi Khofariin. Sol pyytää Mae’ta, jota hän luulee yhä Oshaksi, auttamaan korjaamaan aluksen voimanlähteen sekä nollaamaan lähetin-vastaanottimen. Bazil tunnistaa Maen, ja hyökkää tämän kimppuun, mutta Mae päihittää hänet. Mutta kun Mae yrittää kysyä Solilta totuutta Brendokin tapahtumista, Sol itsekin tunnistaa ja tainnuttaa hänet. Hän lähtee korjatulla aluksella Khofarilta samalla hetkellä, kun Vernestra ja pelastusryhmä saapuvat. Kun ryhmä löytää kuolleet jedit, padawan Mog Adana epäilee Solia syylliseksi, kun taas Vernestra pelkää syyllisen voivan uhata jedien voimasuhteita galaksissa. Mae herää, ja Sol päättää kertoa hänelle totuuden Brendokin tapahtumista. Sillä välin, Qimir vetoaa Oshan omiin epäonnistumisiin jedinä, ja Osha päättää kokeilla Qimirin kortoositeräksestä tehtyä kypärää omaan päähänsä. 
| 7 | Valinta (engl. Choice) | Kogonada | Charmaine DeGraté, Jen Richards ja Jasmyne Flournoy | 2024-7-99. heinäkuuta 2024 | 2024-7-1010. heinäkuuta 2024 |
16 vuotta sitten, Indara, Kelnacca, Sol ja Torbin olivat tulleet planeetta Brendokille tutkimaan sieltä löytynyttä keskittymää Voimassa, jonka uskottiin voivan luoda elämää. He olivat kohdanneet noitapiirin ja testanneet Oshaa, mutta jedineuvosto oli todennut Oshan ja Maen liian vanhoiksi aloittamaan koulutuksen. Torbin sai verikokeitten kautta selville, että kaksoset olivat yksi tietoisuus, joka oli keinotekoisesti jaettu kahteen eri kehoon. Torbin halusi mahdollisimman nopeasti palata Coruscantiin, ja lähti noutamaan kaksosia. Sol lähti hänen peräänsä, mutta äiti Koril yllytti Mae’ta estämään Oshan lähdön ja noitia aseistautumaan jedejä vastaan. Sol joutui itsepuolustuksena tappamaan äiti Aniseyan, joka tunnusti ennen kuolemaansa Oshan halunneen tulla jediksi. Noidat riivasivat Kelnaccan hyökkäämään Solin ja Torbinin kimppuun, mutta Indara vapautti hänet. Sol ei onnistunut pelastamaan molempia kaksosia, vaan päätyi pelastamaan ainoastaan Oshan. Indara päätti olla kertomatta Solin teoista jedineuvostolle, laittaen koko tapauksen Maen tulipalon syyksi ja antaen Solin ottaa Oshan padawanikseen. 
| 8 | Akolyytti (engl. The Acolyte) | Hanelle Culpepper | Jason Micallef | 2024-7-1616. heinäkuuta 2024 | 2024-7-1717. heinäkuuta 2024 |
Osha näkee näyn Maesta, ja päättää johdattaa Qimirin hänen luokseen, Qimirin sith-mestari Darth Plagueisin tarkkaillessa heidän lähtöään. Noitapiirin linnoituksen raunioissa, Mae yrittää kertoa Oshalle Solin itse tappaneen äiti Aniseyan, mutta Osha kieltäytyy uskomasta häntä ja taistelee vastaan. Sol puolestaan päätyy valosapelitaisteluun Qimiriä vastaan, kunnes Mae ottaa hänen valosapelinsa. Hän jättää Solin henkiin, jotta Sol voisi tunnustaa rikoksensa jedineuvostolle. Sol tunnustaa tappaneensa Aniseyan ja paljastaa Aniseyan itse luoneen kaksoset. Raivostunut Osha tukehduttaa Solin Voimalla kuoliaaksi, ja muuttaa Solin valosapelin kyberkristallin sinisestä punaiseksi. Vernestran löytäessä Solin ruumiin, Osha ryhtyy Qimirin uudeksi akolyytiksi ja Qimir pyyhkii Maen muistot. Jedeihin epäilevästi suhtautuva senaattori Rayencroft vaatii senaatilta ja ylikansleri Drellikiltä ulkopuolista tutkintaa jediritarikunnan toiminnasta. Qimirin entiseksi jedimestariksi paljastunut Vernestra salaa Qimirin teot, ja valehtelee senaatille Solin tappaneen kaikki murhatut jedit sekä noitapiirin jäsenet. Vernestra pyytää muistinsa menettäneen Maen apua Qimirin löytämiseen ja raportoi tapahtumista suurmestari Yodalle.